Զրուցեցինք «Անիվ» ԲԲԸ գործադիր տնօրեն Ռազմիկ Սարգսյանի հետ: «Սեփականատերը մահացել է, բայց իր ժառանգորդն է այդ հարցերով զբաղվում, Մոսկվայում է գտնվում: Նոր շինություն է կառուցվելու, տերը ներդրող է գտել, պիտի քանդեն, որ նորը շինեն, այդ քանդվող մասը ադմինիստրատիվ տարածք է, այդտեղ արտադրություն չի իրականացվել, ըստ երևույթին էլի այդ նպատակին կծառայի նոր շինությունը: Բայց ասեմ, որ ես ուղիղ չեմ կարող ասել, թե ի վերջո ինչ կկառուցվի, որովհետև դեռևս չգիտեմ, թե վերջնական ինչ պլաններ կան, ու մի քիչ էլ շատ քիթս չեմ խոթում այդտեղ, որովհետև ես ընդամենը գործադիր տնօրեն եմ, երբ ուզեցին՝ ինձ կհանեն:Քանդելուց ինչ գումարներ, որ առաջանան, դրանք մուտքագրվելու են գործարանի հաշվին, գործարանի կարիքների համար են օգտագործվելու: Քարերն ու մնացած բաները տարածքում թողնելու փոխարեն, բնականաբար վաճառվում են »,-պարզաբանեց գործադիր տնօրենը՝ նշելով, որ այլ եւ մյուս հարցերին ինքն իրավասու չէ պատասխանելու: